Rică Răducanu vrea un antrenor român la Rapid: „Lasă-mă cu străinii. Dacă ar fi buni, ar sta la ei acolo!”
Rică Răducanu a împlinit pe data de 10 mai onorabila vârstă de 78 de ani. Fostul mare portar al Rapidului a vorbit despre echipa sa de suflet.
Legenda Giuleștenilor consideră că actuala conducere ar trebui să aducă un antrenor român, ci nicidecum un tehnician străin.
„Lasă-mă cu străinii. Dacă ar fi buni, ar sta la ei acolo!”
„Un titlu? Așteptam. Dar noi din 24 am luat un punct. Să fim sănătoși. Mie îmi convine locul 5-6. Conducerea și jucătorii se duc. Dacă ieșeau campioni, luat jucători și la EURO. Eu am vorbit și cu Lucescu, a plecat la Răzvan.
Nu cred, tată, că vine. Trebuie să o iei de la capăt. Trebuia să îl lase pe Bergodi să își rupă gâtul și să plece cu coada între picioare. Așa a luat și 100.000 de euro. Păi și eu aș lua așa. Mamă, ce boier aș fi. N-am strâns toată viața atât.
Echipa se ia de la început. Lasă-mă cu străinii. Dacă ar fi buni, ar sta la ei acolo. E altfel când vorbești cu românul. Șumudică a fost de-al nostru. Hai să vă spun ceva. La ce marfă avem, nu poate nimeni să facă mai mult.
Pe jucătorii îi prinzi în zile. N-ai marfă. Sunt zile în care unii sunt mai buni decât alții. Nu poți să ai pretenții mai mari. Eu m-aș bucura să fim acolo sus. Decât să fim în B, mai bine pe 5.”, a declarat Rică Răducanu, conform Digi Sport.